የኢትዮጵያ መሪዎች ካስትሮን “ከኢትዮጵያ ሕዝብ ጎን የቆሙ” አሏቸው
ኩባን ለግማሽ ምዕት ዓመት በመሩት ፊደል ካስትሮ ኅልፈት ማዘናቸውን የገለፁት የኢትዮጵያ ጠቅላይ ሚኒስትር ኃይለማርያም ደሣለኝ ውለታቸውን አስታውሰው በተለይም በሶማሊያው ዚያድ ባሬ ወረራ ወቅት ስላደረጉት ከፍተኛ ድጋፍ “ከኢትዮጵያ ሕዝብ ጎን የቆሙ ታላቅ ወዳጅና መሪ ነበሩ፤ ውለታቸውም ከትውልድ ትውልድ ሲታወስ ይኖራል” ብለዋል፡፡በኢትዮጵያና በኩባ መካከል ያለውን የሕዝብ ለሕዝብ ግንኙነትም “በደም የጠበቀ” ብለዋታል ጠቅላይ ሚኒስትሩ፡፡ፕሬዚዳንት ሙላቱ ተሾመም ተመሣሣይ የኀዘን መግለጫ አስተላልፈዋል፡፡ለተጨማሪ የተያያዘውን የድምፅ ፋይል ያዳምጡ፡፡ 
 